Igor Novaković

Dr **Igor Novaković** (Niš, 1970) je srpski političar, privrednik i univerzitetski profesor.

## Biografija
Igor Novaković, rođen je 1970. godine u Nišu. Osnovnu školu i gimnaziju „Bora Stanković” završio je takođe u Nišu. Nakon stečenog osnovnog i srednjeg obrazovanja, upisao se na Elektronski fakultet Univerziteta u Nišu na kome je diplomirao 1995. godine. Magistrirao je 1999. godine na Univerzitetu evropskih studija u Beogradu. Doktor je nauka. Doktorsku disertaciju pod naslovom „Inovativnost privrede kao ključna determinanta konvergencije zemalja ekonomske razvijenosti” odbranio je 2016. godine na Ekonomskom fakultetu u Nišu.
Osim u oblasti privrede i politike, Igor Novaković se intenzivno posvetio i univerzitetskoj karijeri. Radi kao profesor na nekoliko fakulteta i viših škola gde predaje menadžment. Autor je mnogih stručnih rаdovа koji su objavljeni u domаćim i međunаrodnim čаsopisimа i zbornicimа. Rаdio je u privredi sedаm godinа. U periodu od 1995. do 2002. godine radio je u D.P. „Niteks“ – Niš.  Bio je direktor „ED Jugoistok Niš” na čije čelo je postavljen  2012 godine. Od avgusta 2012. godine, predsednik je Rukometnog kluba „Železničar” iz Niša. Član je Socijalističke partije Srbije. Živi u Nišu.

## Politička karijera
Igor Novaković je svoju političku karijeru započeo 1995. godine kada je postao član Socijalističke partije Srbije. Član je Glavnog odbora stranke. U periodu od 2012. do 2016. godine bio je šef odborničke grupe SPS-PUPS-JS u Skupštini Grada Niša. Takođe, od jula 2011. godine, predsednik je Okružnog odbora SPS Nišavskog okruga. U periodu od 2008. do 2012. bio je predsednik niške opštine Palilula. U periodu od 2012. do 2013 godine, postavljen je za pomoćnika gradonačelnika Niša. U martu 2013. godine Vlada Srbije ga je imenovala za jednog od članova Saveta Medicinskog fakulteta ali je na tu funkciju podneo ostavku u novembru 2013. godine.

## Akademska karijera
Igor Novaković, radi kao profesor na nekoliko visokoškolskih ustanova u Srbiji. Vanredni je profesor univerziteta u Prištini sa privremenim sedištem u Kosovskoj Mitrovici. Takođe, profesor je i Više škole u Blacu. U zvanje profesora izabran je 2002. godine i drži predavanja iz oblasti menadžmenta. Takođe, radi i na Učiteljskom fakultetu u Leposaviću na kome je u zvanje vanrednog profesora izabran 2002. godine i na kome predaje informatiku. Radi i kao profesor na Fakultetu za menadžment u Novom Sadu na kome je 2004. godine izabran u zvanje vanrednog profesora na kome drži predavanja iz oblasti menadžmenta. Kao mentor, učestvovao je u završnim radovima na strukovnim, akademskim i specijalističkim studijama (magistarski radovi, doktorske teze, topsim, seminari u organizaciji GTZ- a iz oblasti: Menadžment ljudskih resursa, Poslovne finansije, Menadžment informacioni sistemi).
Igor Novaković se stručno usavršavao i u inostranstvu: 1997. godine proveo je četiri meseca u Švajcarskoj na stručnom usavršavanju iz oblasti informacionih sistema (Bazel, CIBA, BEZEMA), 1998. godine proveo je dva meseca u Nemačkoj na stručnom usavršavanju iz oblasti međunarodne trgovine (Yucan, Frankfurt,), a bio je i na stručnom usavršavanju iz oblasti međunarodne trgovine i to u dva navrata, u periodu od 3 meseca i 6 meseci (BBAval, Bezema, Stoll). Poseduje nekoliko značajnih međunarodnih sertifikata.

### Objavljene publikacije
•Igor Novaković, Menadžment elektronskog poslovanja (monografija), Evropski Univerzitet, BMG-Beograd, 2002.

•Igor Novaković, Menadžment elektronskog poslovanja, Pelikan print, 2002.;

•Igor Novaković, Menadžment, VPŠ-Blace, 2003.

•Igor Novaković, Marketing, VPŠ- Blace, 2004.

•Igor Novaković, Praktikum iz menadžmenta, VPŠ- Blace, 2004.

•Igor Novaković, Praktikum iz marketinga, VPŠ- Blace, 2004.

•Igor Novaković, Menadžment i internet, VPŠ- Blace, 2005.

•Igor Novaković, Menadžment informacioni sistemi, VPŠ- Blace, 2006.

•Cvetanović, S., Novaković, I., Inovativnost i održiva konkurentnost, monografija nastala u okviru projekta:179074 „Tradicija, modernizacija i nacionalni identitet u Srbiji i na Balkanu u procesu evropskih integracija”, podržana od strane Ministarstva prosvete, nauke i tehnologije Republike Srbije, Filozofski fakultet u Nišu, Niš, 2014.

### Zastupljenost u publikacijama
•Jovica Vasić, Niška Palilula, monografija NKC, GO Palilula, Niš, 2011.COBISS

•Slobodan Marković, Srpski Who is Who, leksikon, Zavod za udžbenike, Beograd, 2014.Leksikon 

•„Istraživanja i projektovanja za privredu”, zbornik radova X Međunarodnog simpozijuma, 11-13 decembar, 2014, Mašinski fakultet, Beograd

## Reference

## Vanjske veze
Zvanična veb-stranica 

Zbornik radova-Google books

Časopis Jugoistok PDF

Igor Novaković-Istinomer

List kWh